Брежице

Брежице (словенечки: Brežice; германски: RannLeksikon občin kraljestev in dežel zastopanih v državnem zboru, vol. 6: Kranjsko. Vienna: C. Kr. Dvorna in Državna Tiskarna. 1906. pp. 6, 10.) — град во Општина Брежице во источна Словенија, во близина на хрватската граница. Градот е центар на општината Брежице. Областа историски била поделена помеѓу регионите Долна Штаерска (територија на левиот брег на реката Сава) и Долењска (територија на десниот брег на реката Сава). Градот и целата општина сега се вклучени во Посавскиот статистички регион.

Брежице поседува богатото историско и културно наследство. Музејот на Посавската долина (словенечки: Posavski muzej Brežice), сместен во замокот Брежице, содржи археолошки и етнолошки експонати, експонати за востанието на Матија Губец и колекција на модерна историја. Тој е еден од најголемите регионални музеи во земјата.

 Историја 
мини|300x300пкс|Замок Брежице|лево
Околу областа на градот Брежице се откриени келтски гробови од 2 век пр.н.е. На локалитетот веднаш по доаѓањето на Словенците во областа била основана словенска населба наречена Градишче. Замокот во Брежице првпат се споменува во 1249 година. Сегашната структура датира од 1529 година.Savnik, Roman (1976). Krajevni leksikon Slovenije, vol. 3. Ljubljana: Državna založba Slovenije. pp. 24–27.

Брежице во текот на 15 и 16 век неколку пати било погодено од османлиските напади. Во 1515 година револтирани селани го нападнале замокот во Брежице, го запалиле и го убиле благородништвото што се засолнило во него.Savnik, Roman (1976). Krajevni leksikon Slovenije, vol. 3. Ljubljana: Državna založba Slovenije. pp. 24–27.

За време на Втората светска војна, Брежице и соседните села на север и запад биле познати како триаголник Ран (германски: Ranner Dreieck), област наменета за преселување на Германците кои биле иселени од регионот Готче на територијата која била припоена од Италија.Stieber, Gabriela. 2005. Consolidated Intelligence Reports: Psychological Warfare Branch, Military Government Kärnten, Mai 1945 Bis April 1946: Eine Quellenedition Zur Geschichte Der Britischen Besatzungszeit in Kärnten. Klagenfurt: Verlag des Kärntner Landesarchivs, p. 209.Petschauer, Erich. 1980. Das Jahrhundertbuch der Gottscheer. Klagenfurt: Leustik.

 Цркви 
Црквата Свети Лоренс во Брежице првпат била спомната во историски документи од 12 век. Се наоѓала на брегот на Сава. Таа и соседните гробишта биле тешко оштетени од поплавите во 1781 година, кои исто така го смениле текот на реката, а сегашната црква била изградена во центарот на градот во 1782 година. Брежице е седиште на парохија од 1641 година. Втората црква во градот, изграденa во втората половина на 17 век, е посветенa на Сен Рох.Savnik, Roman (1976). Krajevni leksikon Slovenije, vol. 3. Ljubljana: Državna založba Slovenije. pp. 24–27.

 Знаменитости 

лево|мини|212x212px|Водена кула Брежице
 Замок Брежице 

Замокот Брежице е главна туристичка атракција на градот, изграден е во текот на 16 век, а се наоѓа на левиот брег на реката Сава. Сега е музеј во кој се сместени неколку збирки и изложби. Во капелата на замокот има олтар од Лука Мислеј.

 Водена кула 

Водената кула во Брежице, висока 46 метри, е најистакнатата градба во градот и се смета за нејзин симбол. Изградена во 1914 година, таа била клучен дел од водоводниот систем на градот, сè додека не била заменета со нов резервоар во 1972 година, по што имала помошна улога до 1983 година. Денес во водената кула има паб.

 Наводи 

Категорија:Општина Брежице
Категорија:Градови во Словенија